ત્રીજો ફેરફાર ડીઝલ એન્જિનોની જગ્યાએ ઈલેક્ટ્રિક એન્જિનો વસાવવાનો છે. હાલ રેલવેના અડધો અડધ એન્જિનો ડીઝલ સંચાલિત છે. જેની કાર્યક્ષમતા ઓછી છે. કુલ ૧૦,૭૪૯ એન્જિનો પૈકી ૫,૭૪૯ ડીઝલ એન્જિનો અને બાકીનાં ૫,૦૦૦ ઈલેક્ટ્રિક એન્જિનો છે. દોઢ દાયકાથી ડીઝલ એન્જિનોને બદલે ઈલેક્ટ્રિક એન્જિનો વસાવવાનું શરૂ ચોક્કસ થયું છે, પરંતુ રગશિયા ગાડાની જેમ થતી પ્રગતિ નિરાશાજનક છે. વર્તમાન ભારતીય રેલવે અંગ્રેજોએ તૈયાર કરેલા માળખા પર ચાલે છે. આઝાદી પછી આપણે રેલવે નેટવર્ક પર વધુ કામ કર્યું નથી ત્યારે હાલના રેલવે નેટવર્કને સુધારીને વધુ સારી સુવિધા પૂરી પાડવાની જરૂર છે. બુલેટ ટ્રેન કરતાં રેલવેના પ્રવર્તમાન માળખામાં સુધારો કરીને તેને વધુ કાર્યક્ષમ બનાવી શકાય છે.